Byrettens afgørelse om sagsomkostninger ændres.
Ret: Østre Landsret (2. instans)
Faggruppe: Civilsag — Visse kæresager
Sagsemner: Retspleje og civilproces;

/

ØSTRE LANDSRET
RETSBOG

Den 27. november 2020 holdt Østre Landsret møde i retsbygningen i Køben-
havn.

Landsdommerne Thomas Lohse, Steen Mejer og Nina Fischer Rønde (kst.) be-
handlede sagen.

Sag BS-43579/2020-OLR
(24. afdeling)

M.I.C.M. MIRCOM International Content Management & Consulting Ltd.
(advokat Jeppe Brogaard Clausen)

mod

Indkærede, tidligere Sagsøgte
(advokat Henrik Hein)

Ved beslutning af 18. maj 2020 har Retten på Frederiksberg (sag BS-
30787/2019-FRB) bestemt, at M.I.C.M. MIRCOM International Content
Management & Con-sulting Ltd. inden 14 dage skal betale 15.000 kr. i
sagsomkostninger til Indkærede, tidligere Sagsøgte.

M.I.C.M. MIRCOM International Content Management & Consulting Ltd., har
med Procesbevillingsnævnets tilladelse af 23. oktober 2020 kæret afgørelsen
med påstand om, at de til Indkærede, tidligere Sagsøgte tilkendte
sagsomkostninger nedsæt-tes efter landsrettens skøn.

Til støtte for påstanden har M.I.C.M. MIRCOM International Content Manage-
ment & Consulting Ltd. gjort gældende navnlig, at sagen ikke har været forbun-
det med en omfattende bevisførelse i form af f.eks. syn og skøn eller lignende,
der har ikke været afholdt forberedende retsmøde, sagen har ikke været beram-
met til hovedforhandling, og Indkærede, tidligere Sagsøgte har alene indleveret
tre proces-



/

2

skrifter. Retten på Frederiksberg har ved sagsomkostningsfastsættelsen lagt vægt
på forhold, som ikke var påberåbt af parterne, og fastsat omkostningerne for højt
og i strid med praksis.

Indkærede, tidligere Sagsøgte har nedlagt påstand om stadfæstelse og har til
støtte herfor an-ført navnlig, at sagen har en usædvanlig karakter og et stort
omfang på trods af den forholdsvis beskedne sagsgenstand. Sagsomkostningerne
er fastsat på bag-grund af et samlet skøn, og landsretten har ikke grundlag for at
tilsidesætte det-te skøn.

Byretten har ikke haft bemærkninger til kæremålet.

Landsretten afsagde

K E N D E L S E

Den anlagte sag har en sagsværdi på 7.500 kr. og vedrører én påstået krænkelse
af rettigheder til en film. Sagen er hævet af M.I.C.M. MIRCOM International
Content Management & Consulting Ltd., efter den har været udsat på Østre
Landsrets afgørelse vedrørende tilsvarende sager. Parterne har udvekslet flere
processkrifter, men der har ikke været afholdt et forberedende retsmøde eller
været berammet hovedforhandling.

Under hensyn hertil finder landsretten – som i lignende sager – at M.I.C.M.
MIRCOM International Content Management & Consulting skal betale 8.000 kr.
i sagsomkostninger til Indkærede, tidligere Sagsøgte til dækning af
advokatbistand inkl. moms. Beløbet svarer til 1/3 af proceduretaksten.

Landsretten ændrer på den baggrund byrettens afgørelse om sagsomkostnin-ger.

Efter kæresagens udfald skal ingen af parterne betale sagsomkostninger for
landsretten til den anden part.

T H I  B E S T E M M E S :

Byrettens afgørelse om sagsomkostninger ændres, således at M.I.C.M. MIRCOM
International Content Management & Consulting Ltd. inden 14 dage skal betale
8.000 kr. til Indkærede, tidligere Sagsøgte i sagsomkostninger.

Ingen af parterne skal betale sagsomkostninger for landsretten til den anden part.

Beløbet forrentes efter rentelovens § 8 a.



/

3

Kæreafgiften skal betales tilbage.

Sagen sluttet.



/